gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8059, del 09-06-2017 (2017/5121)

Extracte de la Resolució de 2 de juny de 2017, del rector, per la qual s'aprova la convocatòria del programa d'ajudes a activitats de mobilitat Erasmus + amb països associats per al curs 2016-17.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5121


Data del document
:   02-06-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 2 de juny de 2017, del rector, per la qual s'aprova la convocatòria del programa d'ajudes a activitats de mobilitat Erasmus + amb països associats per al curs 2016-17. [2017/5121]  
BDNS (identif.): 350123.  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacional de subvencions:  
http://www.pap.minhap.gob.es/bdnstrans  
   
Primer. Persones beneficiàries  
Pot sol·licitar aquestes ajudes el personal de la UPV.  
Han d'acreditar que compleixen els requisits estipulats en les bases reguladores del procediment.  
   
Segon. Objecte  
L'objecte d'aquesta convocatòria és la concessió de 3 ajudes de mobilitat a personal de la UPV per a realitzar estades d'estudi i docència en les universitats participants en el programa Erasmus+ del curs 2016-2017.  
   
Tercer. Bases reguladores  
Accessibles en:  
http://www.sepie.es/doc/convocatoria/2015/erasmus-plus-programme-guidees.pdf  
  
Quart. Quantia  
En la convocatòria s'ofereixen un total de 3 mobilitats.  
- 3 mobilitats de personal (PDI i PAS)  
El finançament que reben les persones beneficiàries és de 160 - diaris. Les estades són de 5 dies lectius més 2 de viatge.  
   
Cinqué. Termini de presentació de sol·licituds  
El termini de presentació de sol·licituds estarà oberta durant 10 dies des de l'endemà a la publicació d'aquesta convocatòria en el Diari Oficial de la Generalitat Valenciana.  
  
València, 2 de juny de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8071, del 27-06-2017 (2017/5667)

RESOLUCIÓ de 8 de juny de 2017, del Rectorat, per la qual es declara inhàbil el mes d'agost de 2017, als efectes assenyalats en aquesta resolució.
--------------------------------------------------------------------------------------------------------------------------------------------------

### Dades del document

Número de DOGV
:   8071

Data del DOGV
:   27-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5667


Data del document
:   08-06-2017

Organisme emissor
:   Universitat de València

Tipus de document
:   Resolució

RESOLUCIÓ de 8 de juny de 2017, del Rectorat, per la qual es declara inhàbil el mes d'agost de 2017, als efectes assenyalats en aquesta resolució.  
 [2017/5667]  
Comprovades les necessitats acadèmiques i administratives de la Universitat de València durant el mes d'agost de 2017, aquest Rectorat, fent ús de les competències que li confereix l'article 20 de la Llei orgànica 6/2001 d'universitats, modificada per la Llei 4/2007, de 12 d'abril, i ateses les facultats referents a la seua autonomia que a la institució li confereix l'article 2 del mateix cos legal, resol:  
  
Declarar inhàbil el mes d'agost de 2017, als efectes que a continuació s'assenyalen:  
  
1. Es declara inhàbil el mes d'agost de 2017 a l'efecte del còmput de terminis per a la tramitació i resolució de concursos per a la provisió de places docents convocats per aquesta universitat. Aquesta disposició no serà aplicable al termini de presentació d'instàncies per a participar en els concursos convocats per a la provisió de places de personal docent i investigador funcionari.  
2. Es declara inhàbil el mes d'agost de 2017 a l'efecte del còmput de terminis de reclamacions i recursos en via administrativa.  
3. Es declara inhàbil el mes d'agost de 2017 a l'efecte del còmput de tots els processos administratius subjectes a terminis, convocats per aquesta universitat.  
4. Del contingut d'aquesta resolució, s'exclouen els procediments de contractació administrativa a l'empara del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic i que es regiran per les normes establides en les seues pròpies convocatòries.  
En tots els casos descrits, els terminis s'interrompran el dia 1 d'agost de 2017 i el seu còmput es reprendrà l'1 de setembre del mateix any.  
Contra aquesta resolució, que esgota la via administrativa, es pot interposar, conforme a l'article 123 de la Llei 39/2015, recurs potestatiu de reposició, en el termini d'un mes comptat des de l'endemà de la seua notificació o publicació davant del mateix òrgan que dictà la resolució que s'impugna, o bé directament interposar el recurs contenciós administratiu en el termini de dos mesos comptats des de l'endemà de la seua notificació o publicació davant dels òrgans de la jurisdicció contenciosa administrativa de la Comunitat Valenciana.  
  
València, 8 de juny de 2017.- El rector: Esteban Morcillo Sánchez.
Diari Oficial de la Generalitat Valenciana


Sumari del DOGV 8017, del 07-04-2017 (2017/1810)

Notificació de la sentència dictada en el judici verbal número 1170/2016.
-------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1810


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici verbal número 1170/2016. [2017/1810]  
Pilar Ferrando Mansanet, lletrada de l'Administració de justícia del Jutjat de Primera Instància número 25 de València, faig saber que en aquest jutjat se segueix el procediment judici verbal número 1170/2016, seguit a instàncies d'Operibérica, SAU, en què s'ha disposat notificar a José Martínez Pines que en data [...] s'ha dictat sentència ferma que l'afecta en la forma prevista en l'article 448 i següents de la Llei d'enjudiciament civil.  
Per a conéixer el contingut íntegre d'aquesta resolució es podran personar al jutjat siti a València, avinguda del Professor López Piñero, número 14, pis 15é, zona blava, Ciutat de la Justícia de València.  
I perquè valga de notificació de forma deguda, amb l'advertiment dels recursos expressats a la part demandada, José Martínez Pines, que es troba en parador desconegut, de conformitat amb el que disposa l'article 164 de la Llei d'enjudiciament civil, expedisc aquest edicte a fi que es publique en el Diari Oficial de la Generalitat Valenciana.  
  
València, 16 de febrer de 2017.- La secretària judicial: Pilar Ferrando Mansanet.
Diari Oficial de la Generalitat Valenciana


Sumari del DOGV 8180, del 29-11-2017 (2017/9693)

Adjudicació i formalització del contracte número 344/2017. Obra del nou centre de processament de dades de l'Hospital Arnau de Vilanova del Departament de Salut Arnau de Vilanova-Llíria.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/9693


Data del document
:   30-10-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte d'obres
    * adjudicació de contracte administratiu

Adjudicació i formalització del contracte número 344/2017. Obra del nou centre de processament de dades de l'Hospital Arnau de Vilanova del Departament de Salut Arnau de Vilanova-Llíria. [2017/9693]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Pública.  
b) Dependència que tramita l'expedient: Departament de Salut de València - Arnau de Vilanova - Llíria.  
c) Número d'expedient: 344/2017.  
  
2. Objecte del contracte  
a) Tipus: obra.  
b) Descripció: obra del nou centre de processament de dades de l'Hospital Arnau de Vilanova del Departament de Salut Arnau de Vilanova - Llíria.  
c) Divisió per lots i nombre: no.  
d) CPV: 45220000-5 Obres d'enginyeria i treballs de construcció.   
e) Bolletí o diari oficial i data de publicació de l'anunci de licitació: Diari Oficial de la Generalitat Valenciana núm. 8067 de 21 de juny de 2017.  
  
3. Tramitació i procediment  
a) Tramitació: ordinària.  
b) Procediment: obert.  
c) Regulació no harmonitzada.  
d) Subhasta electrònica: -  
e) Criteris d'adjudicació: oferta econòmica més avantatjosa en funció de diversos criteris; vegeu plecs.  
  
4. Valor estimat del contracte: dos-cents seixanta-tres mil setze-cents huitanta i dos euros amb trenta-set cèntims (263.782,37 ?) IVA exclòs.  
  
5. Pressupost base de licitació: dos-cents seixanta-tres mil setze-cents vuitanta i dos euros amb trenta-set cèntims (263.782,37 ?) IVA exclòs desglossat en B. I.: 263.782,37 ?; IVA 21 %: 55.394,30 ?; import total: 319.176,67 ?.  
  
6. Adjudicació i formalització del contracte  
a) Data d'Adjudicació: 6 de setembre de 2017.  
b) Data de formalització del contracte: 20 de setembre de 2017.  
c) Contractista: Act Sistemas, SLU.  
d) Nacionalitat: espanyola.  
e) Import d'adjudicació: dos-cents seixanta-dos mil cent noranta nou euros amb seixanta-huit centims (262.199,68 ?), IVA exclòs.  
  
  
 València, 30 d`octubre de 2017.- El gerent: Juan Domene García. La directora econòmica: Cueva Santa Pedro Garcia. (P. R. consellera de Sanitat Universal i Salut Pública 22.07.2016; DOGV 7846, 08.08.2016).
Diari Oficial de la Generalitat Valenciana


Sumari del DOGV 8189, del 13-12-2017 (2017/10136)

Informació pública de l'estudi d'impacte ambiental del projecte de valorització energètica de biogàs de 325 KW en l'EDAR de Paterna.
------------------------------------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10618


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Informació pública de l'estudi d'impacte ambiental del projecte de valorització energètica de biogàs de 325 KW en l'EDAR de Paterna. [2017/10932]  
De conformitat amb el que es disposa en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, del Consell de la Generalitat, se sotmet a informació pública l'estudi d'impacte ambiental del projecte de valorització energètica de biogàs de 325 kW en l'EDAR de Paterna (València), amb la finalitat de determinar els extrems en què aquest estudi ha de ser completat.  
L'estudi estarà a la disposició del públic, durant el termini de 30 dies, en les dependències de l'Entitat Pública de Sanejament d'Aigües Residuals de la Comunitat Valenciana, carrer Álvaro de Bazán, núm. 10, entresòl, 46119 València.  
Les observacions i al·legacions hauran de presentar-se, per escrit, a través de Registre Oficial en l'Entitat Pública de Sanejament d'Aigües Residuals de la Comunitat Valenciana; i, via telemàtica, per correu electrònic a: epsar\_qdskj@jry.qo  
  
València, 8 de novembre de 2017.- El gerent de l'Entitat de Sanejament d'Aigües: Enrique Lapuente Ojeda.
Diari Oficial de la Generalitat Valenciana


Sumari del DOGV 8059, del 09-06-2017 (2017/5109)

Correcció d'errades de la licitació número CNMY17/DGJ/01. Subministrament de material imprés i enquadernació de sentències als òrgans judicials, fiscalies, registres civils i instituts de medicina legal i ciències forenses de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/5109


Data del document
:   02-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte de subministraments

Correcció d'errades de la licitació número CNMY17/DGJ/01. Subministrament de material imprés i enquadernació de sentències als òrgans judicials, fiscalies, registres civils i instituts de medicina legal i ciències forenses de la Comunitat Valenciana. [2017/5109]  
En el Diari Oficial de la Generalitat Valenciana número 8051, de 30 de maig de 2017, es va publicar l'anunci de licitació de l'expedient de contractació número CNMY17/DGJ/01, i havent-s'hi advertit una errada, d'acord amb l'article 109 de la Llei 39/2015, d'1 d'octubre, de procediment administratiu comú de les administracions públiques, se'n procedeix a rectificar l'errada següent:  
  
Primer  
On diu:  
«2. Objecte del contracte  
f) Admissió de pròrroga: podrà prorrogar-se per mutu acord de les parts i abans de la finalització del contracte per un període màxim de 12 mesos»;  
  
Ha de dir:  
«2. Objecte del contracte  
f) Admissió de pròrroga: podrà prorrogar-se per mutu acord de les parts i abans de la finalització del contracte per un període màxim de 24 mesos».  
  
València, 2 de juny de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.
Diari Oficial de la Generalitat Valenciana


Sumari del DOGV 8016, del 06-04-2017 (2017/2885)

ACORD de 31 de març de 2017, del Consell, d'autorització de l'expedient de rescabalament EI 4/17 i la imputació al pressupost de 2017 per obligacions contretes en 2016 i 2017 amb Fomento Valencia Mantenimiento y Limpieza, SAU.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8016

Data del DOGV
:   06-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2885


Data del document
:   31-03-2017

Organisme emissor
:   Presidència de la Generalitat

Tipus de document
:   Acord

ACORD de 31 de març de 2017, del Consell, d'autorització de l'expedient de rescabalament EI 4/17 i la imputació al pressupost de 2017 per obligacions contretes en 2016 i 2017 amb Fomento Valencia Mantenimiento y Limpieza, SAU. [2017/2885]  
La Presidència de la Generalitat ha tramitat un expedient d'enriquiment injust a favor de l'empresa Fomento Valencia Mantenimiento y Limpieza, SAU, per obligacions contretes, en els exercicis 2016 i 2017, per la prestació del servei de neteja de les dependències de la Presidència ubicades a l'edifici Torre de la Generalitat d'Alacant, durant el període comprés entre l'1 d'agost de 2016 i el 31 de gener de 2017. Aquest expedient té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, el respectiu servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al president sotmetre, a l'autorització prèvia del Consell, l'aprovació de l'expedient d'enriquiment injust tramitat.  
Alhora, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència i cal, a més, que es publique en el Diari Oficial de la Generalitat Valenciana en el termini màxim de 10 dies.  
Per tot això, a proposta del president, el Consell, en la reunió del 31 de març de 2017,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Fomento Valencia Mantenimiento y Limpieza, SAU, per un import total d'11.219,65 euros (onze mil dos-cents dènou euros amb seixanta-cinc cèntims), IVA inclòs.  
  
Segon  
Autoritzar la imputació al pressupost corrent de les obligacions contretes al llarg dels exercicis 2016 i 2017, a favor de l'empresa Fomento Valencia Mantenimiento y Limpieza, SAU, per un import total d'11.219,65 euros (onze mil dos-cents dènou euros amb seixanta-cinc cèntims), IVA inclòs.  
  
València, 31 de març de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8082, del 12-07-2017 (2017/6301)

RESOLUCIÓ de 6 de juliol de 2017, de la Direcció General de Centres i Personal Docent, per la qual se citen les persones interessades en el procediment ordinari número 2/000184/2017 a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/6301


Data del document
:   06-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 6 de juliol de 2017, de la Direcció General de Centres i Personal Docent, per la qual se citen les persones interessades en el procediment ordinari número 2/000184/2017 a comparéixer en la via jurisdiccional. [2017/6301]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat d'aquesta unitat administrativa l'expedient referit al procediment que es descriu:  
  
Recurrents: Rosa María Fernández Escriba, M. Ángeles Fresneda Segura, Fernando Millán Saura, Josefa Vacas Catalá, Carmina Vicens Molina i Juan Manuel Vidal Cubero.  
Persones interessades: el personal docent a qui és d'aplicació l'Ordre 16/2017, de 10 d'abril, de la Conselleria d'Educació, Investigació, Cultura i Esport, per la qual es convoca el procediment selectiu d'ingrés en el cos de professors d'Arts Plàstiques i Disseny.  
Descripció: recurs contenciós administratiu interposat contra la presumpta desestimació per silenci administratiu del recurs de reposició interposat contra l'Ordre 16/2017, de 10 d'abril, de la Conselleria d'Educació, Investigació, Cultura i Esport, per la qual es convoca el procediment selectiu d'ingrés en el cos de professors d'Arts Plàstiques i Disseny.  
Referència del Tribunal: procediment ordinari número 2/000184/2017.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar les persones interessades en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte recorregut.  
  
València, 6 de juliol de 2017.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8008, del 27-03-2017 (2017/1548)

Notificació de la sentència dictada en el judici immediat sobre delictes lleus número 2/2015.
---------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1548


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el judici immediat sobre delictes lleus número 2/2015. [2017/1548]  
Judici immediat sobre delicte lleus número 2/2015  
En aquest procediment de judici immediat sobre delictes lleus número 2/2015, seguit per denúncia interposada de Víctor Galindo Aguilella contra Taverna Luca Christofer i Alan Lete, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 78/2015  
Jutgessa que la dicta: M.ª Reyes Gavara Arnau.  
Lloc: Vinaròs.  
Data: 23 de juliol de 2015.  
Denunciant: Víctor Galindo Aguilella.  
Ministeri Fiscal: Ángel Hueso Martín.  
Denunciats: Taverna Luca Christofer i Alan Lete.  
Dispositiva  
Condemne Taverna Luca Christophe i Alan Lete, com a autors d'un delicte lleu de lesions de l'article 147.2 del Codi Penal, a la pena, a cada un d'ells, de multa de 60 dies a raó de 5 euros diaris, cosa que fa un total de tres-cents euros (300 ?), respecte a cada un d'ells, i resten subjectes a una responsabilitat personal subsidiària d'un dia de privació de llibertat per cada dues quotes diàries no satisfetes. I que indemnitzen, de forma conjunta i solidària Víctor Galindo Aguilella en la quantitat de 245 euros; amb condemna expressa a costes als condemnats.  
La multa es farà efectiva, una vegada siga ferma la sentència, mitjançant un sol pagament. A aquesta finalitat, els condemnats hauran de comparéixer el dia que s'assenyale en la fase d'execució de sentència per a fer efectiu l'import de les quotes vençudes, amb l'advertència que l'incompliment de l'obligació de pagament farà que s'execute automàticament, al final del temps de durada de la pena, la privació de llibertat prevista com a responsabilitat personal subsidiària en la part dispositiva d'aquesta sentència.»  
  
Vinaròs, 22 de febrer de 2017.- El lletrat de l'Administració de justícia: Sebastián Juan Roso Pablo.